Educa-T

Seminar na temu vrednovanja ishoda učenja i edukacije edukatora
2017-05-11 - 2017-05-12 | Rijeka, Hrvatska
Ministarstvo znanosti i obrazovanja nastavlja s organizacijom aktivnosti u sklopu projekta Educa-T, (Educa-T, Emphasis on developing and upgrading of competences for academic teaching), “Razvijanje i unaprjeđivanje kompetencija za poučavanje na visokim učilištima”. Nakon uvodne konferencije projekta i radionice na temu priznavanja prethodnog učenja u visokom obrazovanju i e-učenja, sljedeća aktivnost je organizacija seminara na temu vrednovanja ishoda učenja i edukacije edukatora.
Organizator seminara je Ministarstvo znanosti i obrazovanja, a održat će se 11. i 12. svibnja 2017. godine na Filozofskome fakultetu Sveučilišta u Rijeci, Sveučilišna avenija 4, Rijeka.
Seminar će biti prilika za razmjenu iskustava i dobre prakse između predstavnika hrvatskih visokih učilišta i međunarodnih stručnjaka. Ministarstvo je pozvalo nekoliko stranih stručnjaka koji će s hrvatskim stručnjacima podijeliti primjere dobre prakse na području vrednovanja ishoda učenja i edukacije edukatora. Radni jezik seminara bit će engleski. Osvježenje i ručak za sudionike bit će osigurani iz sredstava projekta Educa-T, ali sudionici trebaju sami snositi troškove puta i smještaja. Broj sudionika je ograničen i dat ćemo prednost sudionicima koji se jave prvi. Prijavljeni sudionici bit će na vrijeme obaviješteni o dnevnome redu seminara.
Slijedom navedenoga, ovime vas pozivamo da se prijavite za sudjelovanje putem obrasca ispod, te da informaciju o seminaru proslijedite svim zainteresiranim suradnicima i kolegama.
U slučaju potrebe za dodatnim informacijama ili objašnjenjima možete se obratiti na adresu elektroničke pošte: educa-t.projekt@mzo.hr.

Podaci o sudioniku:

muškožensko

Podaci o instituciji:

Sva polja su obavezna

[recaptcha]

Drugi sastanak i radionica Radne skupine
2017-02-28 | Ministarstvo znanosti i obrazovanja, Donje Svetice 38, Zagreb, 10000, Hrvatska
Drugi sastanak i radionica Radne skupine za izradu preporuka o kvalitetnom poučavanju i učenju u hrvatskom visokom obrazovanju i nacionalnog profila kompetencija te okvirnog kurikuluma za poboljšanje kompetencija nastavnika u visokom obrazovanju održat će se 28. veljače 2017. godine s početkom u 10.00 sati u prostoru Ministarstva znanosti i obrazovanja Republike Hrvatske.

Uvodna konferencija projekta Educa-T
2016-09-22 - 2016-09-24 | Ministarstvo znanosti i obrazovanja, Donje Svetice 38, Zagreb, 10000, Hrvatska
Ministarstvo znanosti, obrazovanja i sporta Republike Hrvatske organizira uvodnu konferenciju projekta Educa-T, koja će se održati 22. i 23. rujna 2016. godine u Ministarstvu.
Projekt Educa-T (Emphasis on developing and upgrading of competences for academic teaching), “Razvijanje i unapređivanje kompetencija za poučavanje na visokim učilištima” usmjeren je na unapređivanje kvalitete učenja i poučavanja u visokom obrazovanju. Projekt će biti usredotočen na osnaživanje uloge poučavanja sveučilišnih nastavnika, posebice u svjetlu promjena kojima su cilj ishodi učenja i pristup koji stavlja studenta u središte.
Sažetak konferencije na engleskome jeziku možete vidjeti ovdje* (Educa-T Conference Concept Note)
Dodatne informacije o konferenciji možete dobiti na navedene kontakte:
vlatka.blazevic@mzos.hr
ivana.ramic@mzos.hr.
